Nate jndr'à 'u 1914 cumme ""Labboratorie Demaniale de Biologgie Marine"" pa ricerche applicate a 'a molluschicolture, l'Istitute Sperimendale Talassografeche ""Attilio Cerruti"" ave 'a seda soje in via Roma, e jè inditolate a 'u fondatore sue pe le merete acquisite in cambe sciendifeche. Attilio Cerruti ingremendò notevolmende l'attività sciendifeche e 'u patrimonie d'u labboratorie, ospitate jndr'à doje stanze congesse da 'u Comune fine a 'u trasferimende presse 'a sede de osce a die, costruite jndr'à 'u 1932 in stile rinascimendale. Trasute a fà parte definitivamende d'u Consiglie Nazionale de le Ricerche jndr'à 'u 1977, face riferimende a 'u Comitate Nazionale pe le Scienze e le Tecnologgie de l'Ambiende e de l'Habitat.

'A Fortezze de Laclos jè 'na fortificazione fatte 'nzippà sus a l'Isole de San Paolo pe volondà de Napoleone Bonaparte a 'a fine d'u settecinde. L'Imberatore 'a vulìe pa protezione d'a cetate de Tarde, quanne decidìe de fà d'a cetate une de l'avamboste sus a 'u Mar Mediterranèe. A conducere avère state 'u Generale d'Artiglierie Pierre Choderlos de Laclos, ca remanìe aqquà brucate da 'u 1803 a 'u 1814, anne jndr'à 'u quale se penze ca 'u cuerpe sue avenìe scettate jndr'à 'u mare pe odie condre a le Frangise. 'A fortezze rappresende angore osce a die 'nu preggevole esembie de architetture militare d'u passate, assaije 'mbortande pure da 'u punde de viste paleodologgeche pa presenze de reste fossile osservabbele jndr'à le bluecche de calcare cu 'u quale 'a strutture ha state rivestite.

'U clime d'u territorie comunale jè, cumme pu reste de l'Arche Ioniche Tarandine, tipicamende mediterranèe, cu 'nvirne mite e staggiune cavede e aride, certe vote pure torride pe azione de le vinde occidendale cavede. Le temberature medie jndr'à 'u 'nverne reggistrane valore de 8-9 °C, eccezzionalmende cu minime negativi e nevicate. Jndr'à staggione se onne temberature medie quase sembre superiore a le 30 °C, cu punde ca supranescene le 40 °C. Jndr'à primavere jè frequende 'u fenomene de le gelate ca ccreje assaije danne a l'agricolture.

Ba Luba, 'a cui sculture s'ète contraddistinde pè 'a rotunnetà de lle forme, 'a prevalenze de lle raffiguraziune femmènile e 'na cure pè le dettagle, 'u tatuagge e l'acconciature.

Le àrvule se distinguone da lle arbuste no pè le lòre dimenziune me pè 'a presenze de 'nu tronghe assaje idendifecabbele e prive pè 'nu prime stuezze de ramificazione (ce stonne de le salice - àrvule a totte le effette - cu 'nu portamènde strisciande e ìrte sule picche cendimetre).

Le pràje e le acque costiere d'u Mare d'u Nord sonde famuse destinazione p'u turisme balneare. 'MMode particolare le attivetate sonde sveluppate longhe 'a coste bèlghe, olannese, tedesche e danese, cumme pure suse a quèdde bretànneche.

Barroso ète state nnumenáte ""Europèe de ll'anne"" da 'u quotidiane European Voice jndr'ô 2006 e da 'u movimènde europèe jndr'â Danemarche jndr'ô 2009.